Lav et referat af nedenstående tekst:

Tekst:
Det er ikke ligefrem de helt store udskejelser, der som regel er forbundet med søndag nat i det midt- og vestjyske landskab. Denne udgave blev dog en undtagelse, for den nye uge skulle faktisk kun være et par timer gammel, før en bil i det indre Nykøbing pludselig måtte lide en hård skæbne. Det skete, da bilen først fik smadret en rude og derefter brød i brand. Midt- og Vestjyllands Politi føler sig overbevist om, at branden er påsat. - Branden er startet inde i kabinen, og der ligger en sten på ét af sæderne. Det er meget svært at se, at den kan være andet end påsat, fortæller Simon Skelkjær, der er vagtchef hos Midt- og Vestjyllands Politi. Det var helt nøjagtigt klokken 02:02, at en beboer på Nørrebro i Nykøbing fik sig noget af en brat opvågning. Beboeren vågnede ved lyden af smadret glas og kunne kort efter konstatere ved selvsyn, at vedkommendes Toyota Yaris var ved at blive opslugt af flammer ude i indkørslen. Beboeren slog derfor alarm til beredskabet, som kort efter var på stedet og fik kontrol med branden. - Ild er selvfølgelig altid alvorligt, og her står bilen tæt op af en bygning, så der skal ikke meget til, at flammerne kan få fat, fortæller vagtchefen. Politiet mangler stadig at foretage de helt tilbundsgående undersøgelser, men vagtchefen oplyser, at en hundepatrulje fandt et gult plasticlåg fra en kemikaliedunk i nærheden. Det skal nu undersøges, om den har været brugt til at antænde bilen. Flere tilfælde af hærværk mod biler Episoden fra Nørrebro er ikke det eneste tilfælde af hærværk mod biler, der den seneste tid har ramt Nykøbing. Vagtchefen hos Midt- og Vestjyllands Politi oplyser, at der de seneste uger har været hærværk og tyveri mod en håndfuld biler i det samme område. Det er dog første gang i den periode, at det resulterer i en brand. - Vi ved ikke, om de har en forbindelse, men det er da i hvert fald noget, vi skal tage alvorligt, fortæller Simon Skelkjær fra Midt- og Vestjyllands Politi. Nu er det er op til lokalpolitiet at foretage yderligere undersøgelser i sagen. - Der er mulighed for at undersøge bilen for eventuelle spor efter DNA eller fingeraftryk, oplyser vagtchefen. Hvis man har set noget, der relaterer sig til episoden, hører politiet gerne fra én på telefonnummeret 1-1-4.

Referat:
En beboer i det indre Nykøbing fik natten til mandag sig noget af en forskrækkelse, da vedkommendes bil pludselig stod i flammer.